
 Fati anali mtsikana amene anali kuthamanga ngati mphepo, amene anali kukonda kuseka ndipo amene anali kuyesetsa kuchita zimene wauzidwa.



 Lero ndi tsiku la masewera kusukulu.






 Fati ali kusewera mpira ndipo alinso ndi mipikisano itatu ya liwiro.



 Atakotoka kusukulu, anayenda kunyumba pamodzi ndi mnzake dzina lake Hawa.






 Hawa anati, "Fati, umathamanga maliwiro okwanira kwambiri!"



 Pamene Fati anafika kunyumba anapeza amai kake ali m'chipinda chophikiramo zakudya.






 Ananena nati, "Mwachoma bwanji amai."






 Amai ake, anayankha nati, "Usana wabwino. Nanga iwe uli bwanji?"



 Fati anati, "Linali tsiku la  masewera kusukulu, ndipo ndathamanga maliwiro kwambiri.






 Ndili kumva kutentha, kulema ndipo ndi njala kwambiri."



 Amai anaseka ndikunena, "Mwana wanga Fati, unabadwa ndi miyendo ya liwiro!






 Ndidzaphika msunzi wa therere ndipo mgonero udzapsa posachedwapa."



 Amai anathira mafuta ophikira mum'phika waukulu ndi kuteleka pa moto.






 Pamene mafuta atapsa anathira anyezi ndi adyo ndi kuvundula mpaka zitafewa.






 Anathiramo tsabola, matimati, anatsira madzi ndi nthuli zisanu ndi imodzi za nyama ya nthunzi yotentha.



 Amai anati, "Fati, chonde thandize kuvundula msunzi."






 Fati anati, "Inde, Mai."



 Fati anavundula mumsunzi kamodzi.






 Ananena kuti, "Msunzi uyu uli kununkhira bwino kwambiri."



 Fati anavundula mumsunzi kachiwiri.






 Ananena kuti, "Msunzi uyu uli kununkhira bwino kwambiri."









 Fati anavundula mumsunzi kachitatu.






 Ananena kuti, "Msunzi uyu uli kununkhira bwino kwambiri kwabasi."



 Kenaka. Fati anayang'ana kumene amai ake analili.






 Amai anali kuyang'ana mbali ina.






 Anali kudula masamba ya msipu kuti athire mumsunzi.



 Fati anatenga nthuli imodzi ya nyama mum'phika nadya.






 Fati ananena nati, "Mmm..."



 Fati, anayang'ananso kwa amai ake.






 Amai ake sanali kum'yang'ana.






 Anali kudula tumabiringanya tating'ono.



 Fati anatenga  nthuli yachiwiri ya nyama mum'phika nadya.






 Fati anati, "Mmm... Mmm..."



 Kachitatu, Fati anayang'ananso kwa amai ake.






 Amai ake sanalikuyang'ana kumene analili.






 Anali kudula therere yothira mumsunzi.



 Fati anatenga nthuli yachitatu mum'phika nadyanso!






 Fati anati, "Mmm...Mmm...Mmm..."



 Posachedwa, amai anabwera kumoto ndi masamba, timabiringanya ndi therere.






 Fati anali akadali ndi mthiko m'manja.



 Amai anamwetulira ndipo anati, "Zikomo Fati, pa kundithandiza kuvundula msunzi."






 Fati analibe zolankhula.



 Amai anaika ndiwo za masamba, timabiringanya ndi therere mu msunzi ndi kutenga mthiko m'manja mwa Fati.









 Anayamba kuvundula msunzi.



 Amai anayang'ana mum'phika. Anaona msunzi uli kubwata pa moto waukali. Amai anafunafuna nthuli za nyama mum'phika.






 "Imodzi...ziwiri...zitatu," amai anati. Amai anaona nthuli zitatu chabe za nyama mum'phika.






 Amai sananene chilichonse. Fati sananene chilichonse.



 Pamene amai anagawa msunzi, Fati sanamgawire nyama iliyonse.






 Fati anati, "Pepani amai. Sindidzabwerezanso kudya ndiwo mum'phika."






 Ndipo sanabwerezenso.






 Ndiye yanali mathero.

 Fati ndi m'phika wa msunzi (Chinyanja)



 Fati anali wamaliwiro nthawi zonse, ndipo anasonyeza izi zoonadi pa tsiku la masewera kusukulu. Atabwerera kunyumba, anathandiza amai ake kuphika msunzi wa therere. Msunzi unali kununkhira bwino kwabasi ndikupereka mayeso kwa fati! Fati ndi M'phika wa Msunzi ndi nkhani imene inachitika mu zochitika za kutha msikhu wa mtsikana amene anali kukhala ku mbali ya kumpoto kwa dziko la Ghana.



 This is a Level 2 book for children who recognize familiar words and can read new words with help.

